Fyret sejlet ned Fyret ved Hals blev i sidste uge, sejlet ned af den russiske coaster Yamburg. Siden da har coasteren været tilbageholdt af myndighederne. Økonomisk garanti Nu har ejerne af Yamburg, stillet med en økonomisk garanti for fyret, og det kan nu frit forlade Hanstholm Havn. Det skriver Nordjyske.dk tirsdag. To millioner i reparationer Der var fjernet dele fra skibets motor, for at forhindre skibet i at forlade Hanstholm Havn, inden der var fundet en økonomisk tilfredsstillende løsning. Det forventes at koste omkring to millioner kroner for reparationen af fyret. Stak af Coasteren påsejlede fyret på sin vej fra Aalborg til Hanstholm. Yamburg stak af fra uheldet, uden at give besked. Fyret Svitringen Rende stod syv sømil fra Hals. Ikke overrasket Områdeleder og Lods Thomas Egetoft er dog ikke overrasket over påsejlingen - og det er heller ikke første gang et fyr bliver ramt af et skib ud for Hals: - Det er et strømfyldt farvand, mange store skibe, for dem med dybgang er det et snævert farvand. Så det må ske engang imellem. Ingen lods ombord Coasteren havde ingen lods ombord da uheldet skete - og der er ingen lovkrav der siger at der skulle have været en - men det kunne måske have været en fordel. Kun fundamentet tilbage Fundamentet under fyret ligger nu og lurer kun fire meter under havoverfladen.
Ejerne af coasteren Yamburg har stillet økonomisk sikkerhed for reparationsomkostningerne af fyret ved Hals. Yamburg kan nu frit sejle hjem til Kaliningrad.